මහනුවර කුරුණෑගල ප්‍රධාන මාර්ගයේ අරඹේකඩේ ප්‍රදේශයේදී මැතිවරණ කොමසාරිස් මහින්ද දේශප්‍රිය මහතා ගමන්ගත් ජීප් රථය හා යතුරු පැදියක් ගැටීමෙන් එහි ගමන්ගත් තරුණයින් දෙදෙනකු තුවාල ලැබ ගලගෙදර හා මහනුවර රෝහල්වලට ඇතුළත් කැර තිබේ.අනතුර ඊයේ (09) දහවල් 2.00ට පමණ සිදුව තිබෙන අතර තුවාල ලත් තරුණයින් දෙදෙනා මහතා මැතිවරණ කොමසාරිස්වරයාගේ වාහනයෙන්ම ගෙනගොස් ගලගෙදර රෝහලට ඇතුළත් කැර ඇත.පසුව මැතිවරණ කොමසාරිස් මහින්ද දේශප්‍රිය මහතා ඒ මහතාගේ ජීප් රථයේ රියදුරාව වාහනය සමඟ ගලගෙදර පොලිසියට බාරදී තිබේ.පොලිසිය මඟින් අදාළ රියදුරාව වෛද්‍යවරයකු වෙත ඉදිරිපත් කැර ඔහු මත්පැන් පානය කැර නොමැති බව තහවුරු කර ගැනීමෙන් පසු පොලිස් ඇපමත මුදාහැර ඇත.ගලගෙදර පොලිසියේ ස්ථානාධිපති පොලිස් පරීක්ෂක එම්.ඩී. ච න්ද්‍රපාල මහතාගේ උපදෙස් මත පොලිස් පරීක්ෂක නාරායන මහතා සිද්ධිය පිළිබඳ පරීක්ෂණ පැවැත්වීය.